
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1795 

11ουλίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθορισμός Επιδόματος επικίνδυνης και ανθυγιεινής 
εργασίας υπαλλήλων Ν.Π.Ι.Δ εποπτείας Υπουργεί¬ 
ου Ναυτιλίας και Αιγαίου. 1 

Υπερωριακή απασχόληση, εργασία κατά τις νυχτε¬ 
ρινές ώρες καθώς και ημερήσια εργασία τις Κυ¬ 
ριακές και εξαιρέσιμες για το εποχικό πυροσβε¬ 
στικό προσωπικό με σύμβαση εργασίας ιδιωτικού 


δικαίου ορισμένου χρόνου. 2 

ΑΠΟΦΑΣΕΙ Σ 

Αριθμ. 2/44020/0022 (1) 


Καθορισμός Επιδόματος επικίνδυνης και ανθυγιεινής 
εργασίας υπαλλήλων Ν.Π.Ι.Δ εποπτείας Υπουργείου 
Ναυτιλίας και Αιγαίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1- Τις διατάξεις: 

α) του άρθρου 67 του Ν. 4235/2014 «Διοικητικά μέτρα, 
διαδικασίες και κυρώσεις στην εφαρμογή της ενωσιακής 
και εθνικής νομοθεσίας στους τομείς των τροφίμων, 
των ζωοτροφών και της υγείας και προστασίας των 
ζωών και άλλες διατάξεις αρμοδιότητας του Υπουρ¬ 
γείου Αγροτικής Ανάπτυξης και Τροφίμων» (ΦΕΚ 32/Α7 
11.02.2014). 

β) της περίπτωσης 12 της υποπαραγράφου Γ.1 του 
Ν. 4093/2012 «Εγκριση Μεσοπρόθεσμου Πλαισίου Δημο¬ 
σιονομικής Στρατηγικής 2013 -2016 - Επείγοντα Μέτρα 
Εφαρμογής του Ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013 - 2016» 
(ΦΕΚ 222/Α712-11-2012). 

γ) της παρ. 1 του άρθρου 15 του Ν. 4024/2011 «Συντα- 
ξιοδοτικές ρυθμίσεις, ενιαίο μισθολόγιο-βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015» (ΦΕΚ 226/Α727-10-2011). 


δ) του Ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (ΦΕΚ 102/Α7 
>29-04-2013). 

ε) της παρ. 2 του άρθρου 90 του Π.Δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (ΦΕΚ 98/Α722-4-2005). 

στ) της αριθμ. Φ.10221/οικ.26816/929/2011 υπουργικής 
απόφασης του Υπουργού Εργασίας και Κοινωνικής 
Ασφάλισης «Βαριές και ανθυγιεινές εργασίες» (ΦΕΚ 2778/ 
Β702-12-2011). 

ζ) της αριθμ. οικ. 2/16519/0022/24-2-2012 Κοινής υπουρ¬ 
γικής απόφασης «Καθορισμός επιδόματος επικίνδυνης 
και ανθυγιεινής εργασίας της παρ. 1 του άρθρου 15 
του Ν. 4024/2011 (ΦΕΚ 226/Α727-10-2011)» (ΦΕΚ 465/ 
Β724-2-2012), όπως τροποποιήθηκε με την αριθμ. 2/ 
31081/0022/30-4-2012 όμοια (ΦΕΚ 1399/Β730.4.2012). 

η) της αριθμ. Υ48/9-7-2012 απόφασης «Καθορισμός 
αρμοδιοτήτων του αναπληρωτή Υπουργού Οικονομικών 
Χρήστου Σταϊκούρα» (ΦΕΚ 2105/Β79.7.2012). 

2. Την αριθμ. οικ.2/17087/0022/24-2-2014 Εγκύκλιο του 
Υπουργείου Οικονομικών/Γεν. Γραμμ. Δημ/κής Πολιτικής/ 
Γενικό Λογιστήριο του Κράτους/Γενική Δ/νση Μισθών/Δ/ 
νση 22η Μισθολογίου (ΑΔΑ:ΒΙΕ9Η-ΕΜΦ). 

3. Το αριθμ. 337/11-03-2014 έγγραφο ΟΛΑ Α.Ε., το αριθμ. 
759/13-03-2014 έγγραφο ΟΛΒ Α.Ε., το αριθμ. 02.978/752/ 
12-03-2014 έγγραφο ΟΛΕ Α.Ε., το αριθμ. 1205/26-03-2014 
έγγραφο ΟΛΗΓ Α.Ε., το αριθμ. 1581/21-03-2014 έγγραφο 
ΟΛΗ Α.Ε., τα αριθμ. 339/12-03-2014 και 429/31-03-2014 έγ¬ 
γραφα του ΟΛΚ Α.Ε., το αριθμ. 476/1.4.1/11-03-2014 έγγρα¬ 
φο ΟΛΚΕ Α.Ε., το αριθμ. 600/13-03-2014 έγγραφο ΟΛΑ 
Α.Ε., τα αριθμ. 1855/501/13-03-2014 και 2254/571/01.04.2014 
έγγραφα ΟΛΠΑ Α.Ε., το αριθμ. 833/13-03-2014 έγγραφο 
ΟΛΡ Α.Ε και το αριθμ. 1409/03-04-2014 έγγραφο ΟΛΝΕ Α.Ε. 

4. Το γεγονός ότι από τις διατάξεις της παρούσης 
προκαλείται συνολική δαπάνη ύψους 74.640 ευρώ περί¬ 
που για το 2014 και 111.960 ευρώ περίπου για καθένα από 
τα επόμενα έτη, σε βάρος των κωδικών μισθοδοσίας 
των οικείων προϋπολογισμών των Οργανισμών Λιμένων 
Α.Ε, η οποία δεν επιβαρύνει τον Κρατικό Προϋπολογι¬ 
σμό, αποφασίζουμε: 

1- Καθορίζουμε το μηνιαίο επίδομα επικίνδυνης και 
ανθυγιεινής εργασίας για τους μονίμους, με σχέση ερ¬ 
γασίας Ιδιωτικού Δικαίου Αορίστου Χρόνου (ΙΔΑΧ) και 
Ιδιωτικού Δικαίου Ορισμένου Χρόνου (ΙΔΟΧ), υπαλλή- 













22738 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λους των Οργανισμών Λιμένων Α.Ε. εποπτείας Υπουρ¬ 
γείου Ναυτιλίας και Αιγαίου, (πλην Ο.Λ.Π. Α.Ε - Ο.Λ.Ο. 
Α.Ε), ανά κατηγορία ως εξής: 

Α) Κατηγορία Α' σε εκατόν πενήντα (150) ευρώ. 

Β) Κατηγορία Β' σε εβδομήντα (70) ευρώ. 

Γ) Κατηγορία Γ' σε τριάντα πέντε (35) ευρώ. 

2. - Στην κατηγορία Α' περιλαμβάνονται οι κάτωθι ει¬ 
δικότητες: 

Χειριστές μηχ/των έργου (ηλεκτροκίνητων και μηχα¬ 
νοκίνητων ανυψωτικών μηχ/των, γερανών, περονοφόρων 
κ.λπ.), μηχανικοί και τεχνίτες βαρέων οχημάτων - αυ¬ 
τοκινήτων - οχημάτων πόσης φύσεως επί όλων των 
μερών αυτών, οδηγοί ανοιχτών φορτηγών και βαρέων 
φορτηγών μεικτού βάρους άνω των 3,5 τόνων και λε¬ 
ωφορείων, οι αδειούχοι εναερίτες ηλεκτρολόγοι και 
τεχνικοί ηλεκτρολογίας (ηλεκτροτεχνίτες, ηλεκτρολόγοι 
εγκαταστάσεων και δικτύων, αυτοκινήτων), προσωπικό 
καθαριότητας που απασχολείται στη συγκομιδή, απο¬ 
κομιδή, μεταφορά, διαλογή, επιστασία, καταστροφή 
απορριμμάτων καθώς και οι καθαριστές-καθαρίστριες 
χερσαίων χώρων λιμένων (πλην εκείνων που απασχο¬ 
λούνται σε γραφεία), τεχνίτες υδραυλικών συστημάτων- 
εργάτες υδραυλικοί απασχολούμενοι σε οικοδομές και 
υπόγεια δίκτυα, μηχανοτεχνίτες, χειριστές γεφυρών, 
εργοδηγοί και εργάτες απασχολούμενοι στη συντή¬ 
ρηση και επισκευή μηχανημάτων και μηχανολογικού 
εξοπλισμού. 

3. - Στην κατηγορία Β' περιλαμβάνονται οι κάτωθι ει¬ 
δικότητες: 

Ειδικευμένοι εργάτες λιμένων, το εργατοτεχνικό προ¬ 
σωπικό (εκτός υπαλλήλων γραφείου, φυλάκων και επι¬ 
στατών) που απασχολείται σε λιμενικές εγκαταστάσεις 
(χειριστές γεφυροπλάστιγγας, ζυγιστές, σημειωτές) και 
οι τεχνολόγοι γεωπόνοι που εκτελούν ψεκασμούς φυ- 
τοπροστατευτικών προϊόντων. 

4. - Στην κατηγορία Γ' περιλαμβάνονται οι κάτωθι ει¬ 
δικότητες: 

Εργάτες-αποθηκάριοι και γενικά το τεχνικό προσω¬ 
πικό που απασχολείται σε αποθήκες με τη φόρτωση- 
εκφόρτωση, στοίβαγμα και ταξινόμηση υλικών χωρίς τη 
χρήση μηχανικών μέσων. 

5. - Το επίδομα επικίνδυνης και ανθυγιεινής εργασίας 
που προβλέπεται από την παράγραφο 1 της παρούσας 
απόφασης δεν καταβάλλεται στο διοικητικό προσωπικό 
των φορέων που αναφέρονται σε αυτήν. 

6. - Το ανωτέρω επίδομα καταβάλλεται με την απα¬ 
ραίτητη προϋπόθεση ότι οι δικαιούχοι αυτού προσφέ¬ 
ρουν υπηρεσία με πλήρη και αποκλειστική απασχόληση 
στους χώρους και στις ειδικότητες που δικαιολογούν 
την καταβολή του. Επίσης καταβάλλεται για όσο διά¬ 
στημα οι υπάλληλοι τελούν σε θεσμοθετημένες άδειες 
(κανονικές, συνδικαλιστικές, ειδικές, εκπαιδευτικές μι¬ 
κρής διάρκειας έως δύο (2) μηνών, διευκόλυνσης υπαλ¬ 
λήλων με οικογενειακές υποχρεώσεις, μητρότητας και 
ανατροφής παιδιού), σε βραχυχρόνια αναρρωτική άδεια 
έως έξι (6) ημέρες κατ’ έτος, καθώς και αυτής που χο¬ 
ρηγείται από δημόσια νοσοκομεία, κέντρα υγείας του 
Δημοσίου, πανεπιστημιακές κλινικές, νοσηλευτικούς 
σχηματισμούς του πρώην Ι.Κ.Α. και ιδιωτικές κλινικές, 
εφόσον έχει προηγηθεί νοσηλεία σε αυτές, η οποία 
αποδεικνύεται με σχετικά παραστατικά στοιχεία (εισα¬ 
γωγή, εξιτήριο κ,λπ.). 


Για τη συνδρομή όλων των ανωτέρω προϋποθέσεων 
εκδίδεται κάθε μήνα βεβαίωση του οικείου προϊσταμέ¬ 
νου, η οποία συνοδεύει τα μηνιαία φύλλα απασχόλησης 
και τη μισθοδοτική κατάσταση. Με ανάλογες διαδικα¬ 
σίες χορηγείται ισοχρόνως το ως άνω επίδομα και σε 
όσους εργαζόμενους μετακινούνται, μετατάσσονται ή 
αποσπώνται σε ειδικότητες ή τομείς εργασίας που δι¬ 
καιολογούν την καταβολή του. 

Σε περίπτωση απομάκρυνσης των υπαλλήλων, για 
οποιονδήποτε λόγο (όπως ενδεικτικά μετακίνηση, από¬ 
σπαση, μετάθεση, μετάταξη, διάθεση) από τα καθήκο¬ 
ντα, τις θέσεις και τις συνθήκες, οι οποίες δικαιολογούν 
τη χορήγηση του, διακόπτεται ισοχρόνως η καταβολή 
του με ευθύνη του οικείου προϊσταμένου. 

Η ισχύς της παρούσας αρχίζει από 1.7.2014. 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Αθήνα, 20 Ιουνίου 2014 

οι ΥΠΟΥΡΓΟΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΚΥΡΙΑΚΟΣ ΜΗΤΣΟΤΑΚΗΣ 

ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-«- 

Αριθμ. 29353 οικ. Φ.105.6 (2) 

Υπερωριακή απασχόληση, εργασία κατά τις νυχτερι¬ 
νές ώρες καθώς και ημερήσια εργασία τις Κυριακές 
και εξαιρέσιμες για το εποχικό πυροσβεστικό προ¬ 
σωπικό με σύμβαση εργασίας ιδιωτικού δικαίου ορι¬ 
σμένου χρόνου. 

Ο ΥΠΟΥΡΓΟΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α. Του άρθρου 22 παρ. 3 του Ν. 2362/95. (Α' 247). 
β. Του Ν. 2612/98 «Ανάθεση της δασοπυρόσβεσης 
στο Πυροσβεστικό Σώμα και άλλες διατάξεις» (Φ.Ε.Κ. 112 
τ. Α'/25-5-1998). 

γ. Του άρθρου 20 του Ν. 4024/2011 «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσο¬ 
πρόθεσμου πλαισίου δημοσιονομικής στρατηγικής 2012- 
2015» (Α' 226), όπως τροποποιήθηκε και ισχύει. 

δ. Του Π.Δ. 63/2005 (Α' 98) «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα». 

ε. Του Π.Δ. 124/2003 (Α’ 108) «Κανονισμός πρόσληψης 
προσωπικού με σχέση εργασίας ιδιωτικού δικαίου, στο 
Πυροσβεστικό Σώμα, ως πυροσβεστών εποχικής απασχό¬ 
λησης», όπως τροποποιήθηκε και ισχύει με το Π.Δ. 109/ 
2013 (Α' 144). 

στ. Του άρθρου 23 του Π.Δ. 210/92 (Φ.Ε.Κ. 99 τ.Α' 16.6.92) 
«Κωδικοποίηση διατάξεων Π.Δ. του Κανονισμού Εσωτε¬ 
ρικής Υπηρεσίας Πυροσβεστικού Σώματος». 

ζ. Του Π.Δ. 410/88 «Κώδικας προσωπικού με σύμβαση 
εργασίας ιδιωτικού δικαίου του Δημοσίου, των Ο.Τ.Α. 
και των λοιπών Ν.Π.Δ.Δ.». 

η. Της υπ’ αριθμ. 33/30-5-1997 Π.Υ.Σ. «Τροποποίηση και 
συμπλήρωση της αριθ. 88/2-8-85 Π.Υ.Σ και προσαρμογή 
της στις διατάξεις του Ν. 2470/97 (Α' 109) από 30-5-97). 

θ. Της υπ’ αριθ. 2026439/3480/0022/30-5-97 (Β' 462) 
κοινής υπουργικής απόφασης. 

2. Της ΔΙΠΠ/Φ.ΕΓΚΡ.12/65/3790/17-04-2014 απόφαση της 
Τριμελούς εξ Υπουργών Επιτροπής της παρ. 1 του άρ¬ 
θρου 2 της Π.Υ.Σ. 33/06, με την οποία εγκρίθηκε η κίνηση 
των διαδικασιών για την πρόσληψη χιλίων πεντακοσίων 
(1.500) πυροσβεστών εποχικής απασχόλησης με σχέση 
εργασίας ιδιωτικού δικαίου ορισμένου χρόνου, διάρκειας 
έως πέντε (5) μήνες, προκειμένου να επικουρούν τους 
πυροσβεστικούς υπαλλήλους στα καθήκοντά τους και 
ειδικότερα στην κατάσβεση των δασικών πυρκαγιών 
κατά την αντιπυρική περίοδο έτους 2014. 

3. Της υπ’ αριθ. 27662 οικ. Φ.300.16/27-5-2014 απόφαση 
κ. Αρχηγού Π.Σ. «Υπογραφή συμβάσεων εργασίας επο¬ 
χικού προσωπικού». 

4. Το γεγονός ότι το εποχικό πυροσβεστικό προσωπι¬ 
κό με ειδικότητες: α) εργάτες πυρόσβεσης - διάσωσης, 
β) οδηγοί πυροσβεστικών οχημάτων, γ) πυροφύλακες, 
δ) εργάτες και οδηγοί αερομεταφερόμενων πεζοπόρων 
τμημάτων, συνολικού αριθμού 1.500 ατόμων, με σύμβαση 
εργασίας ιδιωτικού δικαίου ορισμένου χρόνου, που προ- 
σελήφθη το έτος 2014 έως πέντε (5) μήνες υποχρεούται 
λόγω της ειδικής φύσεως του πυροσβεστικού έργου και 
των αυξημένων υπηρεσιακών και εκτάκτων αναγκών, 
να απασχολείται υπερωριακά, να εργάζεται κατά τις 
νυχτερινές ώρες καθώς και τις Κυριακές και εξαιρέσιμες 
ημέρες, αποφασίζουμε: 

Για το προσωπικό με σχέση εργασίας ιδιωτικού δικαί¬ 
ου ορισμένου χρόνου που προσελήφθη στο Πυροσβε¬ 
στικό Σώμα ως πυροσβέστες εποχικής απασχόλησης 
(με την ειδικότητα του εργάτη πυρόσβεσης - διάσωσης, 
πυροφύλακα, εργάτη Αερομεταφερόμενων Πεζοπόρων 
Τμημάτων, και του οδηγού πυροσβεστικού οχήματος) 
συνολικού αριθμού 1.500 ατόμων και διάρκειας απα¬ 
σχόλησης για το έτος 2014 έως πέντε (5) μήνες, ως 
ακολούθως. 

Ι.Την καθιέρωση υπερωριακής εργασίας, ως ακολούθως: 

1.1 Μέχρι εβδομήντα πέντε (75) ώρες συνολικά ο κα¬ 
θένας από τους πυροσβέστες εποχικής απασχόλησης 
του Αερομεταφερόμενων Πεζοπόρων Τμημάτων της 
1ης ΕΜΑΚ. 

(Σύνολο 5.175 ώρες για 69 άτομα). 

1.2 Μέχρι σαράντα πέντε (45) ώρες συνολικά ο καθένας 
από τους πυροσβέστες εποχικής απασχόλησης του Αε¬ 
ρομεταφερόμενων Πεζοπόρων Τμημάτων της 2ης ΕΜΑΚ. 

(Σύνολο 1.620 ώρες για 36 άτομα). 

Μέχρι τριάντα (30) ώρες συνολικά ο καθένας από 
τους πυροσβέστες εποχικής απασχόλησης των Αερο¬ 
μεταφερόμενων Πεζοπόρων Τμημάτων της 6ης ΕΜΑΚ, 
7ης ΕΜΑΚ και της Π.Υ. Τριπόλεως. 

(Σύνολο 2.490 ώρες για 83 άτομα). 

1.4 Μέχρι δέκα πέντε (15) ώρες ο καθένας, για τους 
πυροσβέστες εποχικής απασχόλησης που απασχολού¬ 
νται σε Αερομεταφερόμενες Μονάδες της 3ης και 5ης 
ΕΜΑΚ, ΒΙΠΕ Βόλου, Δ.Π.Υ. Κέρκυρας, Π.Υ. Αλεξανδρούπο¬ 
λης, Π.Υ. Αργοστολιού, Π.Υ. Κοζάνης, Π.Υ. Μυτιλήνης, Π.Υ. 
Ρόδου, Π.Υ. Σάμου και Π.Υ. Χίου καθώς και αυτών που 
απασχολούνται στις λοιπές Πυροσβεστικές Υπηρεσίες 
της Χώρας. 

(Σύνολο 19.680 ώρες για 1.312 άτομα). 

2. Την καθιέρωση νυχτερινής εργασίας κατά τις ερ¬ 
γάσιμες ημέρες, προς συμπλήρωση του υποχρεωτικού 
ωραρίου του ανωτέρω προσωπικού, συνολικού αριθμού 


1.500 ατόμων για χρονικό διάστημα από τη δημοσίευση 
της παρούσας και έως τη λύση της σύμβασής τους, ως 
ακολούθως: 

2.1 Μέχρι εκατόν είκοσι (120) ώρες συνολικά ο καθένας 
από τους πυροσβέστες εποχικής απασχόλησης του Αε¬ 
ρομεταφερόμενων Πεζοπόρων Τμημάτων της 1ης ΕΜΑΚ. 

(Σύνολο 8.280 ώρες για 69 άτομα). 

2.2 Μέχρι εκατόν είκοσι (120) ώρες συνολικά ο καθένας 
από τους πυροσβέστες εποχικής απασχόλησης του Αε¬ 
ρομεταφερόμενων Πεζοπόρων Τμημάτων της 2ης ΕΜΑΚ. 

(Σύνολο 4.320 ώρες για 36 άτομα). 

2.3 Μέχρι εκατόν πέντε (105) ώρες συνολικά ο καθένας 
από τους πυροσβέστες εποχικής απασχόλησης των 
Αερομεταφερόμενων Πεζοπόρων Τμημάτων της 6ης 
ΕΜΑΚ, 7ης ΕΜΑΚ και της Π.Υ. Τριπόλεως. 

(Σύνολο 8.715 ώρες για 83 άτομα). 

2.4 Μέχρι ογδόντα δύο (82) ώρες ο καθένας, για 
όλους τους πυροσβέστες εποχικής απασχόλησης που 
απασχολούνται σε Αερομεταφερόμενες Μονάδες της 
3ης και 5ης ΕΜΑΚ, ΒΙΠΕ Βόλου, Δ.Π.Υ. Κέρκυρας, Π.Υ. 
Αλεξανδρούπολης, Π.Υ. Αργοστολιού, Π.Υ. Κοζάνης, Π.Υ. 
Μυτιλήνης, Π.Υ. Ρόδου, Π.Υ. Σάμου και Π.Υ. Χίου καθώς 
και σε Υπηρεσίες, οι οποίες βάσει του επιχειρησιακού 
σχεδιασμού στελεχώνουν περιπολικά σε 24ωρη βάση. 

(Σύνολο 68.552 ώρες για 836 άτομα). 

2.5 Μέχρι σαράντα οκτώ (48) ώρες ο καθένας, για 
όλους τους υπόλοιπους πυροσβέστες εποχικής απασχό¬ 
λησης που υπηρετούν στις Πυροσβεστικές Υπηρεσίες 
και Κλιμάκια που δεν στελεχώνουν 24ωρο περιπολικό. 

(Σύνολο 22.848 ώρες για 476 άτομα). 

3. Την καθιέρωση εργασίας κατά τις Κυριακές και εξαι¬ 
ρέσιμες ημέρες προς συμπλήρωση του υποχρεωτικού 
ωραρίου του ανωτέρω προσωπικού, συνολικού αριθμού 
1.500 ατόμων για χρονικό διάστημα από τη δημοσίευση 
της παρούσας και έως τη λύση της σύμβασής τους, ως 
ακολούθως: 

3.1 Μέχρι εκατόν πέντε (105) ώρες συνολικά ο καθένας 
από τους πυροσβέστες εποχικής απασχόλησης του Αε¬ 
ρομεταφερόμενων Πεζοπόρων Τμημάτων της 1ης ΕΜΑΚ. 

(Σύνολο 7.245 ώρες για 69 άτομα). 

3.2 Μέχρι ενενήντα (90) ώρες συνολικά ο καθένας από 
τους πυροσβέστες εποχικής απασχόλησης του Αερο¬ 
μεταφερόμενων Πεζοπόρων Τμημάτων της 2ης ΕΜΑΚ. 

(Σύνολο 3.240 ώρες για 36 άτομα). 

3.3 Μέχρι ενενήντα (90) ώρες συνολικά ο καθένας 
από τους πυροσβέστες εποχικής απασχόλησης των 
Αερομεταφερόμενων Πεζοπόρων Τμημάτων της 6ης 
ΕΜΑΚ, 7ης ΕΜΑΚ και της Π.Υ. Τριπόλεως. 

(Σύνολο 7.470 ώρες για 83 άτομα). 

3.4 Μέχρι ενενήντα (90) ώρες ο καθένας, για όλους 
τους πυροσβέστες εποχικής απασχόλησης που απα¬ 
σχολούνται σε Αερομεταφερόμενες Μονάδες της 3ης 
και 5ης ΕΜΑΚ, ΒΙΠΕ Βόλου, Δ.Π.Υ. Κέρκυρας, Π.Υ. Αλε¬ 
ξανδρούπολης, Π.Υ. Αργοστολιού, Π.Υ. Κοζάνης, Π.Υ. 
Μυτιλήνης, Π.Υ. Ρόδου, Π.Υ. Σάμου και Π.Υ. Χίου καθώς 
και σε Υπηρεσίες, οι οποίες βάσει του επιχειρησιακού 
σχεδιασμού στελεχώνουν περιπολικά σε 24ωρη βάση. 

(Σύνολο 75.240 ώρες για 836 άτομα). 

3.5 Μέχρι ενενήντα (90) ώρες ο καθένας, για όλους 
τους υπόλοιπους πυροσβέστες εποχικής απασχόλησης 
που υπηρετούν στις Πυροσβεστικές Υπηρεσίες και Κλι¬ 
μάκια που δεν στελεχώνουν περιπολικά σε 24ωρη βάση. 

(Σύνολο 42.840 ώρες για 476 άτομα). 

4. Ο συνολικός αριθμός ωρών για 1.500 άτομα που θα 
απασχοληθούν υπερωριακά, νυχτερινά, Κυριακές και 
εξαιρέσιμες κατά τα ως άνω οριζόμενα ανέρχεται στις 
διακόσιες εβδομήντα επτά χιλιάδες επτακόσιες δέκα 
πέντε (277.715) ώρες. 

5. Οι δαπάνες που θα προκληθούν για την αποζημί¬ 
ωση υπερωριακής εργασίας, νυχτερινής εργασίας, 1.500 
εποχικούς πυροσβέστες και ανέρχονται στο ποσό των 
787.263,60 ευρώ, θα καλυφθούν από τις πιστώσεις του προ¬ 
ϋπολογισμού του Υπουργείου Δημόσιας Τάξης και Προ¬ 


στασίας του Πολίτη/Αρχηγείο Πυροσβεστικού Σώματος με 
Ε.Φ.43-120 υπό ΚΑΕ 0511 και 0512 οικονομικού έτους 2014. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2014 

Ο ΥΠΟΥΡΓΟΣ 

ΒΑΣΙΛΕΙΟΣ ΚΙΚΙΛΙΑΣ 

